EkBass/fiwiki-20250220-pages-articles huggingface dataset:
General Comprehensive Operating System

General Comprehensive Operating System (GECOS) on General Electric -yhtiön (GE) kehittämä käyttöjärjestelmä, jota GE kehitti Multicsin jälkeen. Käyttöjärjestelmä tuki moniohjelmointia ja oli käytössä GE-625 ja GE-635 tietokoneissa. Honeywellin ostettua GE:n tietotekniikkaosaston GE Information Systems Groupin käyttöjärjestelmä nimettiin myös uudelleen GCOS. Myös Groupe Bull on valmistanut käyttöjärjestelmää käyttäviä suurtietokoneita. UNIX- käyttöjärjestelmää kehitettiin aluksi GECOS:lla kunnes se siirrettiin PDP-7:lle. Vielä vuonna 2014 on GCOS 7 -järjestelmiä muutettu Linuxille. GCOS 8 on viimeisin versio käyttöjärjestelmästä. == Lähteet == == Aiheesta muualla == * AN INTRODUCTION TO GCOS BATCH PROCESSING Luokka:Käyttöjärjestelmät Luokka:Tietotekniikan historia
Apache Hadoop

Hadoop on Apache Software Foundationin avoimen lähdekoodin ohjelmisto suurien hajautettujen tietomäärien käsittelyyn. Projekti on kehitetty ns. Big data prosessointiin. Hadoop-järjestelmän komponentit ovat: * Hadoop Common (yhteisiä komponentteja) * Hadoop Distributed Filesystem (HDFS): hajautettu tiedostojärjestelmä * Hadoop MapReduce: tiedon prosessointi * Hadoop YARN: klusterin resurssien jakaminen ja ajoittaminen Hadoopin MapReduce ja HDFS komponenttien konseptit perustuvat Googlen julkaisemiin papereihin Google MapReduce ja Google File System (GFS) komponenteista. == MapReduce == MapReduce on ohjelmointimalli, joka kerää tietoja avain/arvoparien perusteella (map toiminto) ja sulauttaa väliarvot samalle avaimelle (reduce toiminto). == Merkitys == Altior-yhtiön mukaan vuonna 2014 yli puolet Fortune 50 -listan yrityksistä käytti Hadoopia. Hadoop-markkinoiden arvoksi laskettiin globaalisti 1,5 miljardia dollaria vuonna 2012. Vuonna 2019 uutisoitiin Hadoop-markkinoiden pienentymisestä. Hadoopia on kutsuttu liian monimutkaiseksi ja asiakkaat eivät ole olleet tyytyväisiä. Useat Hadoop- käyttäjät ovat myöhemmin siirtyneet pilvipalveluihin omista useiden petatavujen järjestelmistä: suorituskyvyn sanotaan olevan tärkein ja kustannuksien toiseksi tärkein. Hadoop-perheeseen kuuluvat ohjelmistot kuten Apache Spark jatkavat vielä alkuperäisen Hadoopin ollessa "kuollut". Facebook kehitti Hiven käsittelemään suuria tietojoukkoja, jotka ovat tallennettu Hadoopilla. Hive on abstraktio Hadoopin MapReducelle ja sisältää oman kyselykielen HiveQL. Clouderan kehittämä Impala kehitettiin ratkaisemaan rajoitteet Hadoop Sql:n käsittelyssä ja kyselyjä Hadoop-klustereista. == Katso myös == * Google File System * Apache Spark == Lähteet == == Kirjallisuutta == * == Aiheesta muualla == * Apache Hadoop Projektin kotisivut Luokka:Tiedonhallinta Luokka:Apache Software Foundation
Gouandiaka

Gouandiaka on maalaiskunta Sikasson alueen Yanfolilan piirissä Malissa. Sen keskuskylä Kalana sijaitsee lähellä Guinean rajaa 52 kilometriä Yanfolilasta etelään. Kunnassa on 26 200 ja keskuskylässä 7 100 asukasta (vuonna 2009, väestönlaskenta). Gouandiakan kunta rajoittuu pohjoisessa Yanfolilan piirin Wassoulou-Ballén ja idässä Gouananin ja Koussanin kuntiin sekä muissa ilmansuunnissa Guineaan. Alueella virtaa Sankaranin sivujoki Wassoulou Ballé ja useita väliaikaisia jokia. Vuotuinen sademäärä on yli 1 200 millimetriä, ja kasvillisuus on runsasta. Kuntaan kuuluu 29 kylää. Asukkaat ovat etupäässä fulbeja. Lisäksi on bambaroita, miniankoja, bozoja ja dogoneja. Kalanasta johtaa uusi päällystetty maantieyhteys Yanfolilaan. Paikallisia elinkeinoja ovat maanviljely, karjanhoito, keräily, kalastus, pienimuotoinen kaupankäynti sekä perinteisin menetelmin tapahtuva kullankaivuu. Tärkeimmät viljelykasvit ovat puuvilla, maissi, durra, riisi ja maapähkinä. Kunnassa on myös kaksi teollista kultakaivosta: toistaiseksi suljettu Kalana ja vuonna 2012 avattu Kodiéran. ==Lähteet== Luokka:Malin kunnat Luokka:Yanfolilan piiri
Safita

Safita on kaupunki Syyrian Tartusin maakunnassa. Kaupunki on rakentunut sen keskiaikaisen temppeliherrojen rakennuttaman linnan ympärille. Vuonna 2004 Satfian asukasluku oli 20 301\. ==Historia== Nykyinen Safita on muodostunut keskiaikaisen linnan ympärille. Linnan rakennuttivat temppeliherrat 1100-luvulla Jabal Ansariyyalle ja sen tarkoituksena oli hallita Homsin ja Tripolin välistä käytävää assasiini ismailiiteilta. Ristiretkeläiset tunsivat linnan nimillä Castrum Album tai Chastel Blanc ja arabit nimellä Burj Safita. Blanc Linnan yhteyteen rakennettiin Pyhän Mikaelin kappeli, joka muistutti 1100-luvun eteläranskalaisia kirkkoja. Kappeli on edelleen paikallisten kristittyjen käytössä. Linna vaurioitui maanjäristyksessä vuonna 1201, mutta kappeli säilyi ehjänä. Monet nykyisen Safitan kaupungin rakennukset on rakennettu alun perin linnoitukseen kuuluneista kivistä. Myöhemmin kaupunki kuului Osmanien valtakuntaan ja vuonna 1854 sen valloitti paikallinen heimopäällikkö Isma'll Bey, joka julisti itsensä alueen kuverööriksi. Tilanne johti paikallisten muslimien kapinaan ja Isma'll Bey murhattiin nelisen vuotta myöhemmin. 1800-luvun lopussa Safita oli yksi Tarusin sancakin kada-aleusita. 1916 kaupungissa oli 2 500 asukasta ja heistä 1500 nusaireja ja 850 syyrilalais-ortodoksisia kristittyjä. Vuonna 1922 Safitasta tuli osa Syyriaan kuulunutta Alaviittivaltioa. 1960-luvulla Safitasta muodostui matkailukohde, jossa harjoitetaan esimerkiksi laskettelua talvisin. ==Väestö== Safitan asukasluku vuonna 2004 oli 20 301. ==Lähteet== Luokka:Syyrian kaupungit Luokka:Tartusin maakunta
Kodiéranin kultakaivos

Kodiéranin kultakaivos sijaitsee Malissa Sikasson alueen Yanfolilan piirin Gouandiakan kunnassa. Kodiéran on Malin uusin ja ainoa pääosin kotimaisessa omistuksessa oleva kultakaivos. Kaivosyhtiö Wassoul’Orin osakkeista 55 % omistaa malilainen liikemies Aliou Boubacar Diallo, 25 % saksalainen Pearl Gold ja 20 % Malin valtio. Avolouhoksen toiminta alkoi kokeilumielessä vuonna 2012, mutta keskeytyi Malin turvallisuustilanteen takia. Tuotanto alkoi uudelleen vuonna 2017. Malmivarojen arvioidaan olevan 33 miljoonaa tonnia ja kultapitoisuuden 1,78 grammaa tonnilta. Malmin rikastus perustuu painovoimaan ja syanidiliuotukseen. Lähistöllä sijaitsee toistaiseksi suljettu Kalanan kultakaivos. ==Lähteet== Luokka:Malin kultakaivokset Luokka:Yanfolilan piiri
Carl Samuel von Nottbeck

Carl Samuel von Nottbeck (19. maaliskuuta 1848 – 11. marraskuuta 1904 Pariisi) oli suomalainen insinööri, joka toteutti Suomen ensimmäisen sähkövalaistuksen Finlaysonin Tampereen puuvillatehtaalla vuonna 1882.Esa Hakalan Musiikkia muun muassa-blogi 11.4.2013 : Von Nottbeck-suvusta Carl von Nottbeckin vanhemmat olivat tehtailija Wilhelm von Nottbeck ja kreivitär Marie Elise Constance von Mengden. Hän pääsi ylioppilaaksi Tartossa ja valmistui koneinsinööriksi Zürichin teknillisestä korkeakoulusta. Von Nottbeck oli 1870-luvun lopulla työssä Yhdysvalloissa Thomas Edisonin tehtailla ja tutustui siellä hehkulamppujen käyttöön valaistuksessa. Suomeen palattuaan hän suunnitteli vuonna 1881 yhdessä Edison-yhtymän unkarilaisen insinöörin Istvan von Fodorin kanssa sähkövalaistuksen Finlaysonin Tampereen puuvillatehtaan Plevnan kutomosaliin. 150 hehkulampusta koostunut sähkövalaistus otettiin käyttöön 15. maaliskuuta 1882. Voimanlähteenä oli kaksi Edisonin Electric Light Companyn valmistamaa 110 voltin tasavirtadynamoa. Jo seuraavana vuonna koko tehtaalla käytettiin sähkövalaistusta. Tehtaalle perustettiin myös oma sähkökeskusasema.Heidi Lehtimäki: Sähkövalo Finlaysonille, Koskesta voimaa -sivusto Carl von Nottbeck suunnitteli myös Suomen ensimmäisen koskien sähköistämisohjelman. Hän toimi sittemmin Edisonin tehtaan edustajana Pietarissa ja siirtyi sieltä 1880-luvun lopulla Pariisiin, jossa hän myös kuoli. == Lähteet == == Aiheesta muualla == * Yrjö Raevuori : Euroopan ensimmäinen sähkövalo paloi Tampereella, Aamulehti, 06.03.1938, nro 63, s. 8, Kansalliskirjaston digitaaliset aineistot Luokka:Suomalaiset insinöörit Luokka:Suomalaiset aateliset Luokka:Finlayson Luokka:Vuonna 1848 syntyneet Luokka:Vuonna 1904 kuolleet
O’Sullivan

O’Sullivan on sukunimi, joka on muun muassa seuraavilla henkilöillä: *Gilbert O’Sullivan (s. 1946), irlantilainen laulaja ja pianisti *Gillian O’Sullivan (s. 1976), irlantilainen kilpakävelijä *Marcus O’Sullivan (s. 1961), irlantilainen keskimatkojen juoksija *Maureen O’Sullivan (1911−1998), irlantilais-yhdysvaltalainen näyttelijä *Patrick O’Sullivan (s. 1985), yhdysvaltalainen jääkiekkoilija *Richard O’Sullivan (s. 1944), brittiläinen näyttelijä *Ronnie O’Sullivan (s. 1975), englantilainen snookerpelaaja *Sonia O’Sullivan (s. 1969), irlantilainen kestävyysjuoksija *Zak O’Sullivan (s. 2005), brittiläinen autourheilija.
Syaman kultakaivos

Syaman kultakaivos sijaitsee Malissa Sikasson alueen Kadiolon piirin Fouroun kunnassa. Syaman kultaesiintymä löydettiin 1970-luvun lopussa. Australialainen Broken Hill Proprietary teki vuonna 1987 Malin valtion kanssa sopimuksen sen hyödyntämisestä. Vuonna 1988 muodostettiin kaivosyhtiö Société d’Exploitation des Mines de Syama eli Somisy, josta BHP omisti 65 % ja Malin valtio 35 %. BHP:n operoima kaivos aloitti toimintansa vuonna 1990. Oksidimalmin hyödyntäminen osoittautui kannattamattomaksi, ja vuonna 1996 BHP:n osuuden osti eteläafrikkalainen Randgold Resources, joka jatkoi kaivostoimintaa. Uudelleenjärjestyksen seurauksena Randgold omisti 75 %, Malin hallitus 20 % ja Kansainvälinen rahoitusyhtiö IFC 5 %. Kaivoksen heikon tuloksen ja kullan maailmanmarkkinahinnan laskun takia Randgold keskeytti toiminnan vuonna 2001. IFC myi osuutensa Randgoldille vuonna 2002. Australialainen Resolute Mining osti Randgoldin osuuden vuonna 2004 ja päätti tutkimusten jälkeen jatkaa kaivostoimintaa. Kaivoksen mineraalivarat arvioitiin tuolloin 66,6 miljoonaksi tonniksi, kultapitoisuus 3,0 grammaksi tonnilta ja kultavaranto 182 393 kiloksi, mikä oli huomattavasti enemmän kuin aikaisemmissa tutkimuksissa. Kaivos avattiin uudelleen vuonna 2009. Syaman avolouhos ehtyi vuonna 2015, mutta tuotantoa on jatkettu varastoidusta sulfidimalmista ja lähellä sijaitsevien avolouhosten oksidimalmista. Kaivoksen yhteydessä on 2,4 miljoonan vuositonnin sulfidirikastamo ja 1,5 miljoonan tonnin oksidirikastamo. Vuonna 2017 ne tuottivat 6 742 kiloa kultaa. Kaivosta pidetään hyvin kannattavana. Yhtiö työllisti urakoitsijat pois lukien 465 henkilöä vuonna 2017. Uuden tunnelikaivoksen rakennustyöt alkoivat vuonna 2016 ja niiden odotetaan valmistuvan vuoden 2018 loppuun mennessä. Tunnelikaivos pidentää kaivoksen käyttöikää ainakin vuoteen 2028 saakka ja nostaa vuosituotannon yli 7 000 kiloon. ==Lähteet== ==Aiheesta muualla== * Syaman kaivos Resolute Miningin sivustolla Luokka:Kadiolon piiri Luokka:Malin kultakaivokset
Knutbyn murha

Knutbyn murha on Ruotsissa Knutbyssä, Uppsalan kunnassa vuonna 2004 tapahtunut henkirikos. Knutbyn Filadelfia-seurakunta () on helluntaiseurakunta, joka perustettiin vuonna 1921 Ruotsin Knutbyssä. Seurakunta on ollut viime vuosikymmeninä vahvasti lahkon maineessa. ==Murha== Tammikuun 10. päivänä 2004 yhteisön piirissä tapahtui murha, jonka uhrina oli pastorin vaimo Alexandra Fossmo, sekä murhan yritys, jonka kohteena oli IT-yrittäjä Daniel Linde. Molempia oli ammuttu. Tapahtuma-aikaan pastoriperheen lastenvahtina työskennellyt 26-vuotias Sara Svensson tunnusti teot seuraavana päivänä. Pian selvisi Svenssonilla olevan suhde pastori Helge Fossmon kanssa. Fossmo oli myös uskotellut Svenssonille vastaanottaneensa suoraan jumalalta tekstiviestejä, joissa kehotettiin murhaan. Tutkinnassa selvisi myös uhrien puolisoiden olevan suhteessa keskenään. Svenssonin sekä Fossmon lisäksi myös Linden vaimo pidätettiin, mutta hänet vapautettiin kahden viikon kuluttua syytteittä. Oikeus määräsi Sara Svenssonin psykiatriseen hoitoon, kun taas Helge Fossmo sai elinkautisen murhasta ja murhan yrityksestä. Myös Fossmon ensimmäisen vaimon Helénen tapaturmaiseksi määritelty kuolema vuonna 1999 otettiin uudelleen tutkittavaksi, mutta tarpeeksi todisteita tahallisuudesta ei löytynyt. ==Nykyisin== Sara Svensson pääsi vapauteen 34-vuotiaana, vuonna 2011. Helge Fossmo istuu yhä vankilassa. Hänen viimeisin anomuksensa vapautuksensa aikaistamisesta kumottiin vuonna 2017. ==Lähteet== Luokka:Murhat Ruotsissa Luokka:Uppsalan kunta Luokka:Uskonnolliset skandaalit Luokka:Vuoden 2004 rikokset
GNU Binutils

GNU Binary Utilities lyhyemmin binutils on kokoelma erilaisista ohjelmia binäärien, objektitiedostojen, kirjastojen, profiloijan datan ja assembly- lähdekoodin hallitsemiseen ja luomiseen. ==Ohjelmat== `as` Assembler GAS (GNU Assembler) `ld` Linkkeriohjelma `gprof` Profiloija `addr2line` Osoitteen muuntaminen tiedoston nimiksi ja rivinumeroiksi `ar` Luo, muokkaa ja purkaa arkistoja `c++filt` Muuntaa matalan-tason nimet käyttäjä-tason nimiksi `dlltool` Luo DLL-tiedostoja `gold` Vaihtoehtoinen linkkeri `nlmconv` Muuntaa objektitiedoston "NetWare Loadable Module" -muotoon `nm` Listaa symbolit objektitiedostosta `objcopy` Kopio objektitiedostoja `objdump` Lukee erilaista dataa binääreistä `ranlib` Generoi indeksin arkistoista `readelf` Lukee ELF- tiedoston sisällön `size` Listaa osioiden määrän ja niiden koot `strings` Listaa tekstit () tiedostosta `strip` Poistaa symbolit objektitiedostosta `windmc` Generoi Windows viestiresurssit () `windres` Windows resurssitiedostojen kääntäjä ==Lähteet== Luokka:GNU-projektin ohjelmat Luokka:Ohjelmointityökalut
Gouanan

Gouanan on maalaiskunta Sikasson alueen Yanfolilan piirissä Malissa. Sen keskuskylä Yorobougoula sijaitsee 50 kilometriä Yanfolilasta kaakkoon. Kunnassa on 25 100 ja keskuskylässä 2 400 asukasta (vuonna 2009, väestönlaskenta). Gouananin kunta rajoittuu pohjoisessa Yanfolilan piirin Wassoulou-Ballén ja Djiguiya De Kolonin, lännessä Gouandiakan ja etelässä Koussanin sekä idässä Bougounin piirin Garalon ja Yinindougoun kuntiin. Alueella virtaavat Sankaranin sivujoki Wassoulou Ballé ja Banin alkujoki Baoulé. Vuotuinen sademäärä on yli 1 200 millimetriä, ja kasvillisuus on runsasta. Kuntaan kuuluu 35 kylää. Asukkaat ovat etupäässä fulbeja. Lisäksi on bozoja, somonoja, dogoneja, mandinkoja ja miniankoja. Paikallisia elinkeinoja ovat maanviljely, karjanhoito, keräily, pienimuotoinen kaupankäynti ja perinteisin menetelmin tapahtuva kullankaivuu. Tärkeimmät viljelykasvit ovat puuvilla, maissi, riisi ja durra. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Malin kunnat Luokka:Yanfolilan piiri
Nottbeck-suvun hautausmaa

Nottbeck-suvun hautausmaa on Tampereella Lielahden kaupunginosassa sijaitseva yksityinen hautausmaa, jonne on haudattu Finlaysonin puuvillatehtaan ja Lielahden kartanon omistaneen von Nottbeck -suvun jäseniä. Hautausmaan pinta- ala on 0,14 hehtaaria.Miinu Mäkelä : Nottbeckien hautausmaan inventointi 2009, Pirkanmaan maakuntamuseo, kulttuuriympäristöyksikkö Hautausmaalle on haudattu vuosina 1885–1997 tehtailija Wilhelm von Nottbeck, hänen vaimonsa Marie Elise Costance, neljä heidän pojistaan, kahden naimisissa olleen pojan puolisot sekä kolmannesta polvesta kaksi henkilöä. Ensimmäisenä hautausmaalle haudattiin helmikuussa 1885 puukotuksen uhrina 20-vuotiaana kuollut Wilhelm von Nottbeckin nuorin poika Ernst von Nottbeck. Vuonna 1893 valmistui hautausmaalle Wilhelm Fredrik von Nottbeckin puolison Maria Lydia von Nottbeckin (1851–1906) suunnittelema punatiilinen kahdeksankulmainen kappeli. Hautausmaata ympäröivä korkea takorauta-aita ympäröi alun perin von Nottbeckien Milavida-asuinpalatsia Tampereella. Aidan takorautaisessa portissa on von Nottbeckien vaakuna. Haudat sijaitsevat kappelin länsipuolella ja hautamuistomerkit ovat pääosin kulmikkaalta alustalta nousevia kiviristejä. Hautausmaan portin pielessä on alueen historiasta kertova opastaulu. Hautausmaan hoidosta vastaa nykyisin vuonna 1917 perustettu hoitokunta. Hautausmaalle ei ole enää tulossa uusia hautauksia koska von Nottbeck-suvun suomalaisen haaran viimeinenkin jäsen on kuollut. Viimeisen suomalaisen sukuhaaran jäsenen Sveitsissä Genevessä 1990 kuolleen Andrée de Nottbeckin (1897–1990) tuhkauurna haudattiin hautausmaalle 1997.Esa Hakalan Musiikkia muun muassa-blogi 11.4.2013 : Von Nottbeck-suvusta == Lähteet == Luokka:Tampereen hautausmaat Luokka:Lielahti
Lehtilä

Lehtilä on suomalainen sukunimi, joka on muun muassa seuraavilla henkilöillä: *Hannu Lehtilä (s. 1945), toimittaja ja kirjailija *Jaakko Lehtilä (s. 1993), keskimatkojen juoksija *Nelly Lehtilä (s. 2000), jalkapalloilija *Niilo Lehtilä (s. 1983), koripalloilija *Olli Lehtilä (s. 1962), liiketoimintajohtaja *Olli Lehtilä (s. 1991), jalkapallomaalivahti *Teemu Lehtilä (s. 1966), näyttelijä *Yrjö Lehtilä (1916–2000), kuulantyöntäjä.
Profeettojen Haggai, Sakarja ja Malakia hauta

220px|thumb|Profeettojen haudan pohjapiirros. Profeettojen Haggai, Sakarja ja Malakia hauta (, , ’Profeettojen hauta’) on Jerusalemissa Öljymäen länsirinteeseen louhittu kalliohauta. Keskiaikaisen juutalaisen perimätiedon mukaan hautaan on haudattu profeetat Haggai, Sakarja ja Malakia, jotka ovat viimeiset heprealaiset profeetat. Profeettojen uskotaan eläneen 500–400-luvulla eaa. Arkeologisesti haudan kolme vanhinta hautakammiota on kuitenkin ajoitettu vasta ensimmäiselle vuosisadalle eaa. Luokka:Haudat ja hautamuistomerkit Luokka:Arkeologiset kohteet Jerusalemissa Luokka:Jerusalemin rakennukset ja rakennelmat Luokka:Öljymäki
Marsica

Marsica on Abruzzon vuoristoalueella sijaitseva historiallinen alue, johon kuuluu 37 L’Aquilan maakunnan kuntaa, joissa asuu yhteensä noin 134 000 asukasta. Sen keskus on Avezzano. Marsica sijaitsee Abruzzon ja Latiumin rajalla ja Fucinon tasangon ympärillä. Sitä reunustavat kaakosta Abruzzon kansallispuisto, luoteesta Carsolin tasankoalue ja etelästä Valle Roveto. Marsican nimi tulee adjektiivista marsicus, joka liittyy marseihin, oski- umbrilaisia kieliä puhuvaan kansaan, joka asutti sittemmin kuivatetun Fucinojärven ympäristöä ensimmäisellä vuosituhannella eaa. == Lähteet == Luokka:Italian maantiede Luokka:Abruzzo
Koussan

Koussan on maalaiskunta Sikasson alueen Yanfolilan piirissä Malissa. Sen keskuskylä Filamana sijaitsee lähellä Guinean rajaa 95 kilometriä Yanfolilasta etelään. Kunnassa on 10 200 ja keskuskylässä 1 000 asukasta (vuonna 2009, väestönlaskenta). Koussanin kunta rajoittuu pohjoisessa Yanfolilan piirin Gouananin, luoteessa Gouandiakan ja koillisessa Bougounin piirin Yinindougoun kuntiin sekä muissa ilmansuunnissa Guineaan. Alueella virtaavat Sankaranin sivujoki Wassoulou Ballé ja Banin alkujoki Baoulé. Kuntaan kuuluu 16 kylää. Asukkaat ovat etupäässä fulbeja ja bambaroita. Lisäksi on bozoja ja dogoneja. ==Lähteet== Luokka:Malin kunnat Luokka:Yanfolilan piiri
L’Unità

L’Unità oli italialainen lehti, joka alkujaan perustettiin Italian kommunistisen puolueen äänenkannattajaksi. Se on ollut myös kommunistipuolueen seuraajien äänenkannattaja. Lehden ilmestyminen päättyi 31. heinäkuuta 2014.Italian newspaper L'Unita to close, Euronews 31.7.2014, viitattu 30.3.2018 Uutta alkua sille yritettiin 30. kesäkuuta 2015,Journalists revolt at L'Unita against proposed lay offs, Italianside 12.1.2017, viitattu 30.3.2018 mutta lakkasi uudestaan 3. kesäkuuta 2017Editoria. Chiude l'Unità. I lavoratori: così si calpesta una storia, Rai News 4.6.2017, viitattu 30.3.2018 . Lehti oltiin lakkauttamassa jo vuonna 2000, jolloin päätoimittaja Giuseppe Caldarola totesi, että velat nujertavat sen.L'Unita, Leftist Italian Paper, Halts Publication, New York Times 29.7.2000, viitattu 30.3.2018 Lehden perusti 1924 Antonio Gramsci. Ennen toista maailmansotaa se oli fasismin vastaisessa rintamassa ja joutui painumaan maan alle sodan viimeisinä vuosina. Vuonna 1944 se alkoi jälleen ilmestyä julkisesti, ja radikaaliliikkeiden 1970-luku oli sen kulta-aikaa. ==Lähteet== Luokka:Italialaiset sanomalehdet
William Bishop

William Bishop voi tarkoittaa ainakin seuraavia henkilöitä: * William Bradford Bishop, yhdysvaltalainen henkirikollinen * William Avery Bishop, kanadalainen hävittäjälentäjä
Post Traumatic

Post Traumatic on yhdysvaltalaisen laulajan Mike Shinodan debyyttialbumi. Se julkaistiin 15. kesäkuuta 2018. Shinoda ilmoitti albumin julkaisusta 29. maaliskuuta 2018 julkaisten samalla kaksi kappaletta musiikkivideoineen albumilta; ”Crossing a Line” ja ”Nothing Makes Sense Anymore”. Albumi sisältää kaikkiaan 16 kappaletta. Kolme niistä julkaistiin jo aiemmin samana vuonna julkaistulla Post Traumatic EP:llä. Shinoda on kirjoittanut albumin kappaleet sen jälkeen, kun Linkin Parkin Chester Bennington kuoli 20. heinäkuuta 2017. == Taustaa == 25\. tammikuuta 2018 Shinoda julkaisi ensimmäisen soolotuotantonsa, Post Traumatic EP:n, joka sisältää kolme kappaletta, jotka kertovat hänen tuntemuksistaan kollegansa ja pitkäaikaisen ystävänsä, Linkin Park -yhtyeen Chester Benningtonin edellisenä vuonna tapahtuneen itsemurhan jälkeen. Kappaleiden henkilökohtaisuuden takia Shinoda päätti julkaista ne omalla nimellään sen sijaan, että olisi käyttänyt aiemmin käyttämäänsä pseudonyymiä, Fort Minoria. Maaliskuun alussa Shinoda ilmoitti tekevänsä ensimmäistä sooloalbumiaan, kutsuen fanit tapaamaan häntä samana päivänä Los Angelesiin, missä hän kuvaisi musiikkivideota. Hän myös kuunnellutti faneille uuden kappaleen. Shinoda ilmoitti albumin julkaisusta 29. maaliskuuta 2018. Se sisältää kaikki EP:llä julkaistut kolme kappaletta. Toukokuussa 2018 Shinoda paljasti albumin kappalelistan. Albumilla vierailevat artistit Blackbear, Chino Moreno, Grandson, K.Flay ja Machine Gun Kelly. == Kappalelista == == Lähteet == Luokka:Vuoden 2018 esikoisalbumit Luokka:Mike Shinodan tuottamat albumit
Yinindougou

Yinindougou on maalaiskunta Sikasson alueen Bougounin piirissä Malissa. Sen keskuskylä Mafélé sijaitsee lähellä Norsunluurannikon rajaa 120 kilometriä Bougounista etelään. Kunnassa on 9 000 ja kylässä 1 500 asukasta (vuonna 2009, väestönlaskenta). Yinindougoun kunta rajoittuu pohjoisessa Bougounin piirin Garalon, idässä Sibirilan ja lännessä Yanfolilan piirin Gouananin ja Koussan kuntiin sekä etelässä Norsunluurannikkoon. Kunnan alueella virtaavat Banin alkujoki Baoulé ja sen sivujoki Dégou. Seutu kuuluu Sudanin vyöhykkeeseen. Vuotuinen sademäärä on 1200–1500 millimetriä ja kasvillisuus runsasta. Kuntaan kuuluu 11 kylää. Seudun pääelinkeino on maanviljely. Tärkein viljelykasvi on puuvilla. Lisäksi viljellään seesamia, maapähkinää, viljaa ja juureksia. Muita elinkeinoja ovat käsityöammatit, kalastus, karjanhoito ja pienimuotoinen kaupankäynti. Kunnassa toimii yksi julkinen koulu Maféléssa, seitsemän kyläkoulua ja viisi koraanikoulua. Maféléssa on terveyskeskus ja Narembougoussa synnytyslaitos. Muut palvelut sijaitsevat Manankorossa. ==Lähteet== Luokka:Bougounin piiri Luokka:Malin kunnat
Uudistuva ihmiskunta

Uudistuva ihmiskunta oli vuosina 1977–1988 ilmestynyt suomalainen aikakauslehti. Lehti ilmestyi nimellä Ihmiskunta vuosina 1977–1978. Lehti ilmoitti teemakseen olla marxilainen keskustelulehti ja se halusi suomalaiseen poliittiseen keskusteluun eurooppalaisia ajatuksia ja vivahteita, joita kutsuttiin eurokommunismiksi. Lehden taustana toimi Osuuskunta Ihmiskunta ja lehden ensimmäisenä päätoimittajana toimi Ilkka Tervonen. Lehden toimituskunta laajentui 1979, jolloin päätoimittajaksi kutsuttiin Ilkka-Christian Björklund. Lehti ilmoitti olevansa avoin keskustelu- ja mielipidefoorumi ennen kaikkea marxilaiselta pohjalta nousevalle keskustelulle. Björklundin siirryttyä Pohjoismaiden neuvoston pääsihteeriksi 1982 lehden päätoimittajaksi valittiin Perttu Rastas, joka jatkoi vuoteen 1985. Lehti luopui marxilaisuuden korostamisesta ja kiinnitti huomiota niin sanottuun kolmannen tien strategian lisäksi nousevaan ekologiseen ajatteluun ja vihreään liikkeeseen. 1985 jälkeen päätoimittajana toimi Tauno Saarela vuoteen 1988. Lehden ympärillä oli myös muuta toimintaa. Ilkka Tervonen käänsi itäsaksalaisen toisinajattelijan Rudolf Bahron kirjan Vaihtoehto – reaalisesti olemassaolevan sosialismin kritiikkiä (Otava, 1979). Uudistuva ihmiskunta -lehti toi Bahron Suomeen samana vuonna. Vierailu herätti huomiota ja kiinnostusta ja osuuskunta julkaisi vierailusta kirjan Keskusteluja Bahron kanssa (1980). Lehti toi myös DDR:stä karkotetun laulajan Wolf Biermannin Suomeen vuonna 1985. == Lähteet == Luokka:Ilmestymästä lakanneet suomalaiset aikakauslehdet Luokka:Suomalaiset yhteiskunnalliset lehdet
Birkkalan tila

Birkkalan tila on Suomusjärvellä sijaitseva suomalainen speltin jalostamiseen erikoistunut yritys, jolla myös omaa speltin viljelyä. Birkkalan tila työllisti vuonna 2018 vakituisesti viisi henkeä, ja tilalla on luomuviljelyksessä maata noin 229 hehtaaria ja metsää 150 hehtaaria. Luomuspelttiä myllyssä tuotetaan noin 500 000 kg vuodessa. Yritys on rekisteröity kaupparekisteriin 31. elokuuta 2017. == Historia == Ensimmäiset merkinnät Birkkalan tilasta ulottuvat 1500-luvulle. Larmon suvun omistuksessa tila on ollut vuodesta 1872. == Maanviljely == Speltin viljelyn Birkkalassa aloittivat nykyisen isännän vanhemmat Jaakko ja Pirkko Larmo. He alkoivat ensimmäisinä Suomessa kehittää tuotteita speltistä saksalaisen esimerkin mukaan. Yrittäjät samoin kuin tuotteet on palkittu eri yhteyksissä. Yritys valmistaa, myy ja markkinoi spelttijauhoja ja muita spelttituotteita kauppaan ja teollisuuteen, vuodesta 2017 alkaen myös vientiin. == Lähteet == Luokka:Suomen maatilat Luokka:Suomusjärvi Luokka:Suomalaiset elintarvikeyritykset
Krimin lippu

Krimin lippu ( , ) on Ukrainan Krimin autonomisen tasavallan lippu. Se on ollut käytössä vuodesta 1992 ja se hyväksyttiin käyttöön virallisesti vuonna 1999. Lippu on trikolori, joka muodostuu kolmesta vaakasuorasta osiosta, joiden värit ovat punainen, sininen, ja valkoinen. Sininen ja punainen osio ovat ohuempia kuin valkoinen. == Historia == Neuvostoliiton hajoamisen jälkeen Krimin separatistit käyttivät monia erilaisia lippuja. Useimmin käytetty lippu oli lippu, jossa oli sininen Krimin kartta valkoisella taustalla. Monet Krimin koreimman neuvoston jäsenet kannattivat valkoista lippua, jonka yläosassa on seitsemän sateenkaaren väriä. Viides kesäkuuta 1992 Krimin korkeimmalle neuvostolle toimitettiin 5 lippua ehdotukseksi. # Trikolori, jonka värit ovat sininen ja valkoinen. # Valkoinen lippu, jonka yläosassa on seitsemän sateenkaaren väriä. # Valkoinen osa vaaleansinisen osion yläpuolella. # Trikolori, jonka värit ovat keltainen, vihreä, ja sininen. # Nykyinen Krimin lippu, jonka keskiosassa on Krimin vaakuna. Tursovin ja A. Malginin suunnitelma ehdotus numero 5 valittiin Krimin lipuksi. == Krimin tataarien etniset liput == Krimintataarit loivat oman lippunsa Krimin kansantasavallassa. Krimin tataarien lippuna käytettiin kultaista damğaa sinisellä taustalla. Vihreää lippua käytettiin uskonnollisiin tarkoituksiin ja punaista lippua asevoimien lippuna. == Historialliset liput == === Krimin kansantasavalta (1917-1918) === Krimin julistautuessa itsenäiseksi Krimin kansantasavallaksi Venäjästä vuonna 1917 käytettiin sinistä trikoloria, jonka keskiosio oli keltainen. Lippu poistettiin käytöstä vuonna 1917, kun Venäjä otti Krimin takaisin haltuunsa. === Krimin aluehallinnon lippu === Kenraali Maciej Sulkiewiczin johtama lyhytikäinen Krimin aluehallinto käytti lippua, joka oli kompromissi venäläisten ja Krimin tataarien välillä. Se oli Krimin tataarien perinteinen lippu, johon oli lisätty Venäjän vaakuna. === Neuvostoliitto === Kun Krimin autonominen neuvostotasavalta perustettiin Neuvostoliittoon, se sai oman lippunsa 18. lokakuuta 1921. Lippu oli punainen ja siinä oli kultaisilla kyrillisillä kirjaimilla Krimin neuvostotasavallan nimi. Lipusta tehtiin kolme eri versiota. Lippu poistettiin käytöstä 30. kesäkuuta 1945, jolloin Krimin autonominen neuvostotasavalta lakkasi olemasta. File:Flag of the Crimean SSR (1921).png| Krimin autonomisen neuvostotasavallan lippu 1921 File:Flag of the Crimean ASSR (1937).svg| Krimin autonomisen neuvostotasavallan lippu 1929Crimea in the Soviet Union File:Flag of the Crimean ASSR (1939).svg| Krimin autonomisen neuvostotasavallan lippu 1939 == Lähteet == * http://rt.com/news/ukraine-russia-crimea-resolution-609/ * http://heraldry.com.ua/index.php3?lang=U&context;=info&id;=90#verh * http://flagspot.net/flags/ua!krim.html * http://taylorandfrancis.metapress.com/openurl.asp?genre=article&issn;=1359-7566&volume;=12&issue;=2&spage;=65 * http://www.crwflags.com/fotw/flags/ua_krtat.html === Viitteet === Luokka:Ukrainan liput Luokka:Krim
Liisa Rohweder

Liisa Rohweder (s. 9. huhtikuuta 1960 Helsinki) on WWF Suomen pääsihteeri. Hän on koulutukseltaan kauppatieteiden tohtori (kestävä kehitys). Rohwederin tehtävänä on järjestön toiminnan johtaminen ja sidosryhmäsuhteet. Hän on Kansainvälisen WWF:n viestintä- ja markkinointikomitean puheenjohtaja ja Kansainvälisen WWF:n Itämeri-, Himalaja- ja Arktisen ohjelman johtoryhmien jäsen. Lisäksi hän on VR:n ja Lappeenrannan teknillisen yliopiston hallituksen jäsen.Yhteystiedot, WWF Suomi, viitattu 30.3.2018 Hän on ollut Suomen WWF:n pääsihteeri vuodesta 2009 lähtien, jolloin hänen edeltäjänsä Timo Tanninen siirtyi ympäristöministeriön ylijohtajaksi. Sitä ennen hän oli Haaga-Helia ammattikorkeakoulun kestävän kehityksen ja vastuullisen liiketoiminnan yliopettaja ==Julkaisut== * Yritysvastuu: kestävää kehitystä organisaatiotasolla. Liisa Rohweder; [kuvat: Jenni Ahtiainen]. Porvoo; WSOY, 2004. ISBN 951-0-27966-8 * Korkeakouluopetus kestäväksi: opas YK:n kestävää kehitystä edistävän koulutuksen vuosikymmentä varten. Taina Kaivola ja Liisa Rohweder (toim.). Helsinki: Opetusministeriö, koulutus- ja tiedepolitiikan osasto: 2006 - (Opetusministeriön julkaisuja, ISSN 1458-8110; 2006:4.). SBN 952-485-090-7. ISBN 952-485-091-5 * Towards sustainable development in higher education: reflections. edited by Taina Kaivola and Liisa Rohweder. Helsinki: Opetusministeriö, koulutus- ja tiedepolitiikan osasto, 2007. - (Opetusministeriön julkaisuja, ISSN 1458-8110; 2007:6.). ISBN 978-952-485-304-0, ISBN 978-952-485-305-7 *Kasvaminen globaaliin vastuuseen: yhteiskunnan toimijoiden puheenvuoroja. Liisa Rohweder (toim.) Helsinki: Opetusministeriö, kulttuuri-, liikunta- ja nuorisopolitiikan osasto: 2008 - (Opetusministeriön julkaisuja, ISSN 1458-8110; 2008:40.). ISBN 978-952-485-594-5 * Kohti kestävää kehitystä: pedagoginen lähestymistapa. Liisa Rohweder ja Anne Virtanen (toim.). Helsinki: Opetusministeriö, koulutus- ja tiedepolitiikan osasto: 2008 - (Opetusministeriön julkaisuja, ISSN 1458-8110; 2008:3.).ISBN 978-952-485-476-4 * Ilmastonmuutos käytännössä: hillinnän ja sopeutumisen keinoja. toimittaneet Anne Virtanen & Liisa Rohweder. Helsinki: Gaudeamus Helsinki University Press, 2011. ISBN 978-952-495-178-4 ==Lähteet== Luokka:Suomalaiset järjestöjohtajat Luokka:Vuonna 1960 syntyneet Luokka:Elävät henkilöt Luokka:WWF
Guégnéka

Guégnéka on maalaiskunta Koulikoron alueen Dioïlan piirissä Malissa. Sen keskuskylä Fana sijaitsee Nigerjoen ja Banin välisellä tasangolla 40 kilometriä Dioïlasta luoteeseen. Kunnassa on 48 000 ja keskuskylässä 36 900 asukasta (vuonna 2009, väestönlaskenta). Guégnékan kunnan pinta-ala on 463 neliökilometriä. Se rajoittuu idässä Dioïlan piirin Kérélan, etelässä Kaladougoun, lännessä Ténindougoun ja Binkon sekä pohjoisessa Ségoun alueen Barouélin piirin Kalakén ja Konobougoun kuntiin. Seutu kuuluu Sudanin ja Sahelin siirtymäalueeseen. Kuntaan kuuluu kymmenen kylää. Asukkaista 80 % on bambaroita ja 5 % fulbeja. Lisäksi on muun muassa soninkeja, dogoneja, songhaita, maureja, miniankoja, boboja, markoja. Vallitseva uskonto on islam, mutta kunnassa on myös kristittyjä ja animisteja. Fanan kautta kulkee maantie RN6, josta haarautuu RN30 Dioïlaan. Tärkeimmät elinkeinot maanviljely, karjanhoito, liikenne, kaupankäynti ja käsityöammatit. Nuoriso hakeutuu ansiotöihin kaupunkeihin ja Norsunluurannikolle. ==Lähteet== Luokka:Dioïlan piiri Luokka:Malin kunnat
GNU linker

GNU linker tai GNU ld on GNU-projektin oma toteutus Unixin komennosta ld. GNU:n ld komento suorittaa linkkeriohjelman, jolla voidaan luoda suoritettavia binäärejä tai kirjaston objektitiedostoista. GNU-linkkerille voidaan syöttää myös käyttäjän määrittämiä linker-skriptejä, joilla voidaan määrittää tarkemmin miten linkkaus kuuluu tehdä. GNU linker on osana GNU Binary Utilities kokoelmaa. ==Lähteet== Luokka:GNU-projektin ohjelmat Luokka:Ohjelmointikielen kääntäjät
Starboy

__NOTOC__ Starboy on kanadalaisen rhythm and blues -laulaja The Weekndin kolmas studioalbumi, jonka julkaisi Tesfayen perustama levy-yhtiö XO ja Republic Records 25. marraskuuta 2016. Albumilla vierailee monia kuuluisia artisteja, kuten Kendrick Lamar, Lana Del Rey ja Daft Punk ja siltä julkaistiin kuusi singleä, jotka ovat olleet listamenestyksiä. Albumi sai julkaisupäivänä kriitikoilta paljon positiivista palautetta ja albumi saavutti kaksinkertaisen platinalevyn aseman Yhdysvalloissa heinäkuussa 2017. Myös neljä singleä on saavuttanut platina-aseman vuoden aikana.Jessica McKinney: The Weeknd Becomes Only Artist To Earn A Multi Platinum Album Within The Last Year Vibe (17.10.2017) Starboy myös voitti vuonna 2018 pidetyssä Grammy -palkintogaalassa Grammyn parhaasta urbaanin nykymusiikin albumista.Noah Yoo: Grammys 2018: The Weeknd Wins Best Urban Contemporary Album Pitchfork (28.1.2018) == Taustaa == Tesfaye vihjaili uuden albumin julkaisua Instagramissa 12. maaliskuuta 2016, ensimmäinen single "Starboy" julkaistiin 21. syyskuuta 2016. Samana päivänä ilmoitettiin Nabil Elderkinin suunnittelema kansikuva ja virallinen julkaisupäivä.Genius: The Weeknd - Starboy Tesfaye lähti albumin julkaisuaikana Starboy: The Legend of Fall -kiertueelle, keikkoja järjestettiin Euroopassa ja Pohjois-Amerikassa. Kaksi päivää albumin julkaisusta ilmestyi "M A N I A" -lyhytelokuva, jossa esiintyi ennenjulkaisemattomia kappaleita.Elias Leight: The Weeknd Unveils New 'Starboy' Tracks in 'Mania' Short Film Rolling Stone (23.11.2016) Tesfaye ja sarjakuvayritys Marvel aikoo tuottaa ja julkaista albumiin perustuvan sarjakuvan.Graeme Campbell: The Weeknd Is Releasing a ‘Starboy’ Comic Book With Marvel High Snobiety (9.10.2017) == Kappaleet == # # # # # # # # # # # # # # # # # # # (bonuskappale) == Arvostelut == * Metacritic: 67/100Metacritic: Starboy-albumin metascore * NME: Larry Bartleet: Starboy -levyarvostelu NME (30. marraskuuta 2016) * Pitchfork: 6.7/10Mehan Jayasuriya: Starboy -levyarvostelu Pitchfork (30.11.2016) * Rolling Stone: Mosi Reeves: Review: The Weeknd's 'Starboy' Treads Murky Water in Innovative R&B; Era Rolling Stone (28.11.2016) * The Guardian: Alexis Petridis: The Weeknd: Starboy review – an artist in an awkward state of flux The Guardian (25.11.2016)] * theneedledrop: 5/10YouTube: theneedledrop: The Weeknd - Starboy ALBUM REVIEW (28.11.2016) == Lähteet == Luokka:The Weekndin albumit Luokka:Vuoden 2016 albumit
Superpesiksen pudotuspelien arvokkain pelaaja

Superpesiksen pudotuspelien arvokkain pelaaja on valittu vuodesta 2009 lähtien. Palkinto annetaan pelaajalle jolla katsotaan olleen suurin rooli joukkueen johtohahmona Superpesiksen pudotuspeleissä. Miesten palkinnon ovat useimmiten voittanut Roope Korhonen (viisi kertaa) ja naisten palkinnon Paula Saloranta (kaksi kertaa). == Pudotuspelien arvokkaimmat pelaajat == === Miehet === : Pudotuspelien arvokkain pelaaja Kausi Voittaja Joukkue # 2009 Roope Korhonen Sotkamon Jymy 1. 2010 Sami Haapakoski Vimpelin Veto 1. 2011 Toni Kohonen Sotkamon Jymy 1. 2012 Roope Korhonen Sotkamon Jymy 2. 2013 Jani Komulainen Sotkamon Jymy 1. 2014 Roope Korhonen Sotkamon Jymy 3. 2015 Jani Komulainen Sotkamon Jymy 2. 2016 Janne Mäkelä Vimpelin Veto 1. 2017 Mikko Kanala Vimpelin Veto 1. 2018 Juha Puhtimäki Joensuun Maila 1. 2019 Aleksi Rautiainen Joensuun Maila 1. 2020 Niko Korhonen Sotkamon Jymy 1. 2021 Tuomas Jussila Manse PP 1. 2022 Jukka-Pekka Vainionpää Vimpelin Veto 1. 2023 Roope Korhonen Sotkamon Jymy 4. 2024 Roope Korhonen Sotkamon Jymy 5. === Naiset === : Pudotuspelien arvokkain pelaaja Kausi Voittaja Joukkue # 2009 Johanna Vikman Kirittäret 1. 2010 Niina Rinkinen Kirittäret 1. 2011 Paula Saloranta Lapuan Virkiä 1. 2012 Paula Saloranta Lapuan Virkiä 2. 2013 Enni Kylä-Kause Lapuan Virkiä 1. 2014 Tiina Tolonen Kirittäret 1. 2015 Saija-Maria Saari Lapuan Virkiä 1. 2016 Virpi Hukka Kirittäret 1. 2017 Henna Peltokangas Manse PP 1. 2018 Emma Sallinen Kirittäret 1. 2019 Siri Eskola Kirittäret 1. 2020 Ella Korpela Kirittäret 1. 2021 Tiia Peltonen Porin Pesäkarhut 1. 2022 Eeva Mäki- Maukola Kirittäret 1. 2023 Emilia Linna Porin Pesäkarhut 1. 2024 Saaga-Angelia Raudasoja Manse PP 1. == Lähteet == * ===Viitteet=== Pudotuspelien arvokkain pelaaja Pudotuspelien arvokkain pelaaja
Binko

Binko on maalaiskunta Koulikoron alueen Dioïlan piirissä Malissa. Sen keskuskylä Tingolé sijaitsee Nigerjoen ja Banin välisellä tasangolla 60 kilometriä Dioïlasta luoteeseen. Kunnassa on 19 900 ja keskuskylässä 4 600 asukasta (vuonna 2009, väestönlaskenta). Binkon kunnan pinta-ala on 460 neliökilometriä. Se rajoittuu idässä Dioïlan piirin Guégnékan, etelässä Ténindougoun, lännessä Zan Coulibalyn, pohjoisessa Koulikoron piirin Dinandougoun ja koillisessa Ségoun alueen Barouélin piirin Kalakén kuntiin. Seutu kuuluu Sudanin ja Sahelin siirtymäalueeseen. Kuntaan kuuluu 12 kylää. Asukkaat ovat etupäässä bambaroita ja fulbeja. Tingolén kautta kulkee Bamakon ja Moptin välinen maantie RN6. Paikallisia elinkeinoja ovat maanviljely, karjanhoito, käsityöammatit ja kaupakäynti. Tärkeimmät viljelykasvit ovat hirssi, durra ja maissi. Myytäväksi kasvatetaan puuvillaa, seesamia ja maapähkinää. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Dioïlan piiri Luokka:Malin kunnat
We Got It from Here... Thank You 4 Your Service

__NOTOC__ We Got It from Here... Thank You 4 Your Service on yhdysvaltalaisen hiphop -yhtye A Tribe Called Questin kuudes ja viimeinen studioalbumi, jonka julkaisi Epic Records 11. marraskuuta 2016. Albumilla esiintyy monia kuuluisia artisteja, kuten Kanye West, Elton John, Kendrick Lamar ja Jack White. Albumi saavutti kultalevyn aseman kotimaassaan ja se debytoi Yhdysvalloissa Billboard 200 -listan ensimmäisellä sijalla. Yhtye erosi vuonna 1998 The Love Movement -albumin julkaisun jälkeen riidan takia, mutta he kokoontuivat yhteen uudelleen vuonna 2015 nauhoittaakseen uuden albumin. Albumi on omistettu Phife Dawgille, joka työskenteli albumin parissa mutta kuoli kahdeksan kuukautta ennen julkaisua.Genius: A Tribe Called Quest – We got it from Here... Thank You 4 Your service == Kappaleet == # # # # # # # # # # # # # # # # == Arvostelut == * Metacritic: 91/100Metacritic: We Got It from Here -albumin metascore * Pitchfork: 9.0/10kris ex: We Got It from Here -albumin levyarvostelu Pitchfork (17.11.2016) * Rolling Stone: Cristopher R Weingarten: We Got It from Here -albumin levyarvostelu Rolling Stone (14.11.2016) == Lähteet == Luokka:Vuoden 2016 albumit Luokka:Yhdysvaltalaiset hip hop -albumit
Kansanpuiston kenttä

Kansanpuiston kenttä sijaitsee Janakkalan Turengissa. Kenttä toimii naisten naisten Ykköspesistä pelaavan Janakkalan Janakkalan Janan kotikenttänä. Kenttä sijaitsee montussa, joten kunnarin lyöminen kentällä on haastavaa. Tunnettu mäkihyppääjä ja olympiamitalisti Veikko Kankkonen pelasi kaudella 1964 myös pesäpalloa ja houkutteli Kansanpuistoon 700 katsojaa seuraamaan joukkueensa Lahden Maila- Veikkojen ja Janakkalan Janan välistä ottelua. Kansanpuistonkentän pinta uusittiin kesäkuussa 2016. Hiekkapinta vaihdettiin hiekkatekonurmeksi. Samassa projektissa kentän ympäristöä siistittiin ja pukuhuonetilat remontoitiin. Varsin mittavan kenttäprojektin aloittajana toimi Janakkalan Janan pesäpallojaosto, joka sai tukea kunnalta, yksityisiltä tukijoilta sekä Linnanseutu ry:ltä. Uusitun kentän avajaispelinä pelattiin torstaina 30.6.2016 naisten suomensarjan ottelu Janakkalan Jana - Hämeenlinnan Paukku. Janan Fanni Kanervalla oli kunnia tuoda uusitun kentän ensimmäinen juoksu, lyöjänä Sanimaria Selinko. Ottelua seurasi 392 katsojaa. Uusitun pinnan ansiosta Janakkalan Janan pesäpallon lisäksi kenttää pystyvät hyödyntämään päivittäin Turengin yhteiskoulu sekä Janakkalan lukio. Luokka:Pesäpallostadionit Luokka:Turenki Luokka:Janakkalan urheilu Luokka:Janakkalan rakennukset ja rakennelmat
US Ben Guerdane

Union sportive de Ben Guerdane (, myös: USBG) on tunisialainen jalkapalloseura, joka perustettiin vuonna 1936. Sen kotistadionina toimii Stade 7 Mars, joka sijaitsee Ben Gardanessa. Luokka:Tunisialaiset jalkapalloseurat
Kalkutan yliopisto

Kalkutan yliopisto (engl. University of Calcutta) on Intian Kolkatassa (entinen Kalkutta) toimiva yliopisto. Yliopisto perustettiin vuonna 1857 yhdessä Bombayn yliopiston ja Madrasin yliopiston kanssa. Yliopistot perusti Englannin Itä-Intian kauppakomppania. == Lähteet == Luokka:Intian yliopistot ja korkeakoulut Luokka:Kalkutta
Mumbain yliopisto

Mumbain yliopisto on Intian Mumbaissa toimiva yliopisto. Se on Intian ensimmäisiä yliopistoja. Se perustettiin vuonna 1857 samaan aikaan kuin Kalkutan ja Madrasin yliopisto. Yliopistot perustettiin Englannin Itä-Intian kauppakomppanian aloitteesta. == Lähteet == Luokka:Intian yliopistot ja korkeakoulut Luokka:Mumbai
Madrasin yliopisto

Madrasin yliopisto on Intian Chennaissa (aiemmin Madras) toimiva yliopisto. Englannin Itä-Intian kauppakomppania perusti sen vuonna 1857 yhdessä Mumbain yliopiston ja Kalkutan yliopiston kanssa. == Lähteet == Luokka:Intian yliopistot ja korkeakoulut Luokka:Chennai
Linda Pylkkänen

Lydia Celinda (Linda) Pylkkänen (21. huhtikuuta 1881 Sysmä – 15. lokakuuta 1950 Helsinki)Geni: Lydia Celinda Pylkkänen Viitattu 6.11.2021. oli suomalainen opettaja ja kirjallisuuden toimittaja ja suomentaja.Kirjasampo.fi : Linda PylkkänenKuolleita. Helsingin Sanomat, 22.10.1950, s. 4. ==Henkilöhistoria== Pylkkänen valmistui opettajaksi Jyväskylän seminaarista 1902 ja toimi sitten opettajana Janakkalassa ja Tampereella ja vuodesta 1908 Helsingissä aina vuoteen 1948 asti, jolloin hän jäi eläkkeelle. Opettajan työhönsä liittyen hän toimitti pienten lasten kirjoja, sen lisäksi että monien kielten taitajana suomensi teoksia muun muassa ranskasta ja tanskasta. Pylkkänen toimi Italian ystävänä pitkään Dante Alighierin nimeä kantavan seuran sihteerinä. Hän oli lisäksi HOK:n perustajia ja kuului Suomen Lauluun. Pylkkäsen vanhemmat olivat Edvard Pylkkänen ja Lovisa Sahlberg. ==Kirjallinen tuotanto== === Toimitustöitä === * Kodin ja koulun ensimmäinen kirja : pain. Niemi-Genetzin mukaan ; toim. Linda Pylkkänen ; kuvittanut Martta Wendelin. 12. uud. painos Otava 1931, 17. painos 1994 (pohjautui Hilma Genetzin Herman Niemen aapisen mukaan laatimaan teokseen) * Sadun ja toden mailta : kodin ja koulun toinen kirja ; toim. Linda Pylkkänen ; kuv. Martta Wendelin. Otava 1942, 4. painos 1952 === Suomennoksia === * Johan zur Plassow : Hänen ylhäisyytensä hiilenkantajana : Mecklenburgin herttua Heinrich Borwinin seikkailurikas kotimatka Arizonasta. Minerva, Helsinki 1917 * "Z 181" : zeppelinillä Bukarestia vastaan ; kirjoittanut Zeppelin-ilmalaivan ensimäinen upseeri ; suomentanut Linda Pylkkänen. Minerva, Helsinki 1917 * Karl Larsen : Kuusitoistavuotias : romaani ; tanskankielestä suom. Linda Pylkkänen. Otava 1918 * Anna Baadsgaard : Vihreät saaret : romaani ; tanskankielestä tekijän luvalla suomentanut Linda Pylkkänen. Otava 1918 * Georges Duhamel : Marttyyrien elämää : sotalääkärin muistiinpanoja ; tekijän luvalla suomentanut Linda Pylkkänen ; alkulauseen kirjoittanut Yrjö Hirn. Otava 1920 * Henry Bordeaux : Lumen peittämät jäljet : romaani ; ranskankielestä suom. Linda Pylkkänen. WSOY 1921, 1941 (alkuteos La neige sur les pas) * Sadun kultamailla : tarinoita ; ranskankielestä mukaillen suom. Linda Pylkkänen. Nuorten kirjoja n:o 55. Otava 1922 == Lähteet == Luokka:Suomentajat Luokka:Suomalaiset opettajat Luokka:Vuonna 1881 syntyneet Luokka:Vuonna 1950 kuolleet
Egoistinen anarkismi

Egoistinen anarkismi oli saksalaisen Max Stirnerin luoma filosofia. Se on radikaali anarkoindividualismin muoto, joka vastustaa tavallisen anarkismin tapaan kapitalismia, nationalismia ja valtiota, mutta myös kommunismia, sosialismia ja marxismia. Egoistisessa anarkismissa otetaan käyttöön amoraalisuus, eli moraali hylätään. Egoistiset anarkistit kannattavat nominalismia ja subjektiivisuutta ja vastustavat universalismia, objektivismia ja kollektivismia. Stirnerin filosofian mukaan kaikki maailmassa, myös toiset ihmiset, ovat otettavissa omaisuudeksi. Stirner kirjoitti yksityistä omaisuutta vastaan, sanoen, "hän joka osaa ottaa, joka osaa puolustaa, se asia, kuuluu hänelle" ja "omaisuus ei ole fakta. Se on laillinen fiktio". Stirner kannatti radikaalia individualismia ja materialismia, ja hänen mukaansa ainoa asia joka estää ihmisen ottamasta mitä hän haluaa, on hänen kykynsä tehdä niin. Stirnerin mukaan, monet asiat kuten moraalisuus, humanismi, valtio ja kapitalismi ovat vain illuusioita mielessä, ikään kuin "haamuja" (Stirnerillä en. spook, de. Spuk). Luokka:Individualistinen anarkismi
Vakataka

Vakataka-dynastia oli Intian Deccanin alueella 200-400 -luvuilla hallinnut dynastia. Sen vaikutuspiirin uskotaan ulottuneen pohjoisessa Malwan ja Gujaratin alueilta etelään Tungabhadra -joelle, ja idässä Bengalinlahdelle ja lännessä Arabianmerelle. == Lähteet == Luokka:Intian kuningaskunnat Luokka:Intian historia Luokka:Hallitsijasuvut
Perämeren maanjäristys 1882

Perämeren maanjäristys 1882 on historian voimakkain Suomessa tapahtunut maanjäristys. Se tapahtui juhannusaaton aamuna , ja sen episentrumin arvioidaan sijainneen noin 15 kilometriä Kemistä etelään. Maanjäristyksen magnitudiksi arvioidaan (ML) 4,9. Järistys tuntui 270 kilometrin säteellä. Maanjäristyksen jälkeen Haaparannan alueella havaittiin rakennuspalojen lisääntymistä. Tämän käsitettiin johtuvan siitä, että maan heiluminen oli vaurioittanut alueen savupiippuja. == Lähteet == Luokka:Maanjäristykset Suomessa Luokka:Kemin historia Luokka:Itämeren historia Luokka:1800-luvun maanjäristykset
Apache Spark

Spark on Apache Software Foundationin avoimen lähdekoodin ohjelmisto yleiskäyttöiseen klusteripohjaiseen laskentaan. Spark laajentaa ja yleistää MapReducen käyttöä ns. Big data käytössä ja mahdollistaa laajemman eri muotoisten tietolähteiden käytön (esimerkiksi tekstitiedostot ja SQL-kyselyt). Spark tarjoaa ohjelmointirajapinnat muun muassa Java, Python, R ja Scala -kielille ja sitä voidaan käyttää Apache Hadoop ja Apache Mesos -klustereissa. Spark on usein mukana Hadoopin kanssa, mutta on korvannut MapReducen käytön nopeusedun vuoksi. Spark käyttää välimuistina RAM-muistia eikä tiedostojärjestelmää kuten Hadoop, minkä ansiosta Sparkilla on mahdollista käsitellä tapauksia, joita Hadoopilla ei voi. Pienissä kuormituksissa Spark voi olla sata kertaa nopeampi. == Lähteet == == Kirjallisuutta == * == Aiheesta muualla == * Apache Spark Projektin kotisivut Luokka:Tiedonhallinta Luokka:Apache Software Foundation
Ershovin numero

Ershovin numero on tietotekniikassa optimointiin käytetty menetelmä minimoida rekisterien varaukset ilman ylimääräisiä lataus/tallennus operaatioita. Menetelmän käyttökohteisiin kuuluu kääntäjän tuottaman koodin arviointi ja kehittäminen. Käsite on saanut nimensä Andrei Jeršovilta. == Lähteet == Luokka:Ohjelmiston optimointi
Salkhad

Salkhad on kaupunki Syyrian As-Suwaydan maakunnassa. ==Historia== Vanhassa testamentissa Salkhad mainitaan nimellä Salka antiikin aikana se oli yksi Houranin alueen merkittävistä asutuskeskuksista. Beduiiniheimo Banu Kalbin päällikkö Hassan bin Mismar joko rakennutti tai laajensi aiemmin olemassa ollutta linnoitusta Salkhadissa vuosina 1073-1074. Linnoitus oli tukikohta beduiinien fatmidien hallitsemaa Damaskosta vastaan tekemillä sotaretkillä. Fatimidien valtaa Syyriassa seurasivat seldžukit, buridit ja zangidit. Salkhad oli läänityksenä useiden eri hallitsijoiden käsissä ja usein sama hallitsija hallitsi myös läheistä Bosra n kaupunkia. Salkhadin linnoitusta laajennettiin merkittävästi aijubidien valtakaudella. 'lzz al-Dln Aybak al-Mu'azzamin hallitessa aluetta läännityksenä vuosina 1214-47 sitadelliin tehtiin suuria laajennustöitä, minkä lisäksi paikalle rakennettiin kaksi karavaaniseraljia ja moskeija. Aybakin jälkeen Salkhadia hallitsivat aijubidien suvun suorat jäsenet. Vuonna 1260 Salkhadin hävittivät alueelle saapuneet mongolit, joita seurasi Egyptin mamelukkihallitsija Baibars. Salkhadin ja läheisen Bosran strateginen merkitys alkoi vähetä. Se hylättiin lopulta kokonaan osmanien vallattua Syyrian vuonna 1516. Alueen asuttivat uudelleen Libanonista muuttaneet druusit 1800-luvulla. Vanhan linnoituksen rauniot sijaitsevat edelleen kaupungissa kohoavalla jyrkällä kukkulalla. ==Lähteet== Luokka:Syyrian kaupungit Luokka:As-Suwaydan maakunta